Борис Младенов-Young
Веселят се на плажа в слънчев ден…

chitanka.info

Веселят се на плажа в слънчев ден

младежи и девойки полуголи.

Телата бодри, свежи, с бронзов тен,

не знаят що са старчески неволи.

На пейка седнал, сякаш призрак ням,

на младостта им дивна се любувам,

а те не подозират, че съм там —

аз, старецът, за тях не съществувам.

Деца! Познали обич, страст и грях,

нехаете вий в дръзкия си полет,

че младостта е крехка и ранима…

И аз бях млад и здрав, но не разбрах,

кога и как житейската ми пролет

след кратко лято, стана есен, зима!

Сидни, Австралия — 2009 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.